2016 तक साढ़े 52 लाख लोग होंगे डिजिटली साक्षर
सरकार राष्ट्रीय डिजिटल साक्षरता मिशन के तहत 2016 तक 52.5 लाख लोगों को डिजिटल रूप से साक्षर बनाएगी। सरकार इस लक्ष्य को एक साल पहले पूरा करेगी। इससे पहले 2017 के अंत तक इसे पूरा करने का लक्ष्य रखा गया था।
इलेक्ट्रानिक्स एवं सूचना प्रौद्योगिकी विभाग में अतिरिक्त सचिव अजय कुमार ने कहा, ‘‘हमने 2017 तक 52.5 लाख लोगों को डिजिटल रूप में साक्षर बनाने का लक्ष्य रखा था। अब हम राष्ट्रीय डिजिटल साक्षरता मिशन के तहत इसे 2016 तक पाने का लक्ष्य रखा है।’’ डिजिटल साक्षरता अभियान :दिशा: या राष्ट्रीय डिजिटल साक्षरता मिशन :एनडीएलएम: योजना 52.5 लाख लोगों को आईटी प्रशिक्षण उपलब्ध कराने के लिए बनाई गई है। इसके तहत आंगनवाड़ी और आशा के कार्यकर्ताओं और सभी राज्यों और संघ शासित प्रदेशों में अधिकृत राशन डीलरों को आईटी प्रशिक्षण उपलब्ध कराया जाएगा।
कुमार ने कहा कि सरकार के मिशन के तहत एक लाख साझा सेवा केंद्रों द्वारा डिजिटल प्रशिक्षण उपलब्ध कराया जा रहा है। इस मिशन के तहत 2020 तक परिवार के प्रत्येक सदस्य को डिजिटल रूप से साक्षर बनाने का लक्ष्य है।